**PÁLYAZATI FELHÍVÁS**

A Duna-Ipoly Nemzeti Park Igazgatóság (a továbbiakban DINPI) pályázatot hirdet **vagyonkezelési ügyintéző (állattenyésztő)** munkakör betöltésére

**A munkakör főbb feladatai:**

* A DINPI vagyonkezelésében lévő Nagykáta-Egreskátai Major tenyészethez és az Ipolyvecei Major tenyészethez tartozó magyar szürke marha állomány takarmányozási, állategészségügyi és tenyésztési feladatainak tervezése, végrehajtásának koordinálása.
* Az Esztergom Strázsa-hegyi Major tenyészethez tartozó juh állomány (cikta és cigája) takarmányozási, állategészségügyi és tenyésztési feladatainak tervezése, végrehajtásának koordinálása.
* Az állattartáshoz kapcsolódó agrártámogatások teljes körű ügyintézése (tervezés, elektronikus és papíralapú támogatási kérelem benyújtása MVH-nak, külső ellenőrzések során közreműködés az ellenőrzést végző szervvel.)
* ENAR (juh, marha) elektronikus használata, állománylista lekérése, adategyeztetés, javítások megtétele.
* KSH (Központi Statisztikai Hivatal) felé az állatállományhoz kapcsolódó éves és évközi jelentések összeállítása, megtétele.
* A Természetvédelmi Információs Rendszer (TIR) VAGYON moduljának állat-állományadatok rész naprakész vezetése, jelentések és adatszolgáltatások a TIR felhasználásával.
* Állattartáshoz kapcsolódó egyéb adminisztratív feladatellátás (pld.: pároztatások bejelentése NÉBIH felé, tenyésztőszervezetekkel állományegyeztetés, Gazdálkodási Naplók folyamatos vezetésének ellenőrzése.)

**A munkavégzés helye:**

részben aDINPI Nagykátai Irodája (2760 Nagykáta, Egreskátai út 11/a)

részben aDINPI Központi Irodája (1121 Budapest, Költő utca 21.)

**A jogviszony időtartama:** A munka törvénykönyvéről szóló 2012. évi I. törvény alapján létesülő munkaviszony **határozatlan időre,** 3 hónap próbaidővel létesül.

**Heti munkaideje:** 40 óra.

**Pályázati feltételek:**

• magyar állampolgárság

• cselekvőképesség

• büntetlen előélet (hatósági erkölcsi bizonyítvány)

• állattenyésztési szakirányú végzettség

• felhasználói szintű MS Office ismeret (irodai alkalmazások)

**Előnyt jelent:**

• 3 év vagy annál nagyobb agrármérnöki-állattenyésztési szakmai gyakorlat

• agrártámogatási pályázatokban gyakorlat

• GIS ismeretek, valamint MEPÁR böngésző használati ismerete

• természetvédelmi mérnöki alapképzés szak

• határozott fellépés

• jó szervezőképesség

• „B" kategóriás vezetői engedély

**A pályázathoz csatolni kell:**

* a pályázó személyi adatait és elérhetőségeit (telefon, e-mail cím) is tartalmazó, részletes szakmai önéletrajzát fényképpel
* motivációs levelet bérigény megjelölésével
* a végzettséget, képzettséget, nyelvtudást igazoló okiratok másolatát
* hozzájáruló nyilatkozatot a pályázati anyagban szereplő személyes adatok kezeléséhez.

**A pályázat benyújtásának határideje:** **2019. március 26.**

**A pályázat benyújtásának feltételei:**

A pályázatot egy példányban, zárt borítékban kell eljuttatni a Duna-Ipoly Nemzeti Park Igazgatósághoz **postai úton** (1525 Budapest, Pf. 86.), vagy **személyesen** az Igazgatóság ügyfélfogadási irodájának titkárságán (1121 Budapest, Költő utca 21.), vagy **e-mailben** a dinpi@dinpi.hu címre kell benyújtani Füri András igazgató nevére címzetten, az előírt határidőn belül.



A borítékon, e-mail tárgyában kérjük feltüntetni: **vagyonkezelési ügyintéző (állattenyésztő)**

**A pályázat betölthető:** bírálat után azonnal

**A pályázat elbírálásának határideje:** a benyújtási határidőt követő 30 napon belül

A pályázók a pályázat eredményéről az elbírálást követő 8 napon belül értesítést kapnak.